Þrestir valin til aðalkeppni á San Sebastian hátíðinni 7. ágúst 2015 14:04 Nýjasta kvikmynd leikstjórans , handritshöfundarins og framleiðandans Rúnars Rúnarssonar , Þrestir , hefur verið valin til þátttöku í aðalkeppni San Sebastian hátíðarinnar . San Sebastian hátíðin er ein af fáum svokölluðum „ A “ kvikmyndahátíðum og fer fram í Donostia-San Sebastián á Spáni frá 18. – 26. september . Þrestir er dramatísk mynd sem fjallar um 16 ára pilt , sem sendur er á æskustöðvarnar vestur á firði til að búa með föður sínum sem hann hefur ekki séð í ein sex ár . Tónlist myndarinnar er samin af Kjartani Sveinssyni . Þrestir koma í íslensk kvikmyndahúst þann 16. október 2015 .